《田家词》
明代·龚诩

浮云终日行，雨点不曾绝。自从秋分来，罕得见日月。

禾头半生秋，蝗齧茎梗折。一愁官赋急，二恐衣食缺。

哀哉田野情，言之泪流血。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。